₹5.25 करोड़ का बिजनेस किया; टोटल डोमेस्टिक कलेक्शन ₹270 करोड़ के पास पहुंचा
शनिवार को आदिपुरुष की कमाई में थोड़ी बढ़ोतरी देखने को मिली। फिल्म ने रिलीज के नौंवे दिन यानी शनिवार को 5.25 करोड़ रुपए का डोमेस्टिक बॉक्स ऑफिस कलेक्शन किया है। इस तरह फिल्म का टोटल बॉक्स ऑफिस कलेक्शन 268.55 करोड़ रुपए हो गया है। ये
शनिवार को आदिपुरुष की कमाई में थोड़ी बढ़ोतरी देखने को मिली। फिल्म ने रिलीज के नौवें दिन यानी शनिवार को 5.25 करोड़ रुपए का डोमेस्टिक बॉक्स ऑफिस कलेक्शन किया।
इस तरह फिल्म का टोटल कलेक्शन 268.55 करोड़ रुपए हो गया है। ये आंकड़े सभी भाषाओं के मिलाकर हैं। सिर्फ हिंदी वर्जन की बात करें तो फिल्म ने अब तक 135 करोड़ रुपए से ज्यादा की कमाई की है।
वहीं वर्ल्डवाइड कलेक्शन की बात करें तो फिल्म ने 9 दिनों में 420 करोड़ रुपए से ज्यादा की कमाई कर ली है। शुक्रवार को कई जगह ऑडियंस न होने की वजह से फिल्म के शोज कैंसिल किए गए हैं।
मुंबई के गेयटी गैलेक्सी थिएटर में शुक्रवार को दो शोज कैंसिल कर दिए गए। थिएटर ओनर का कहना है कंडीशन ऐसी ही रही तो फिल्म जल्द ही सिनेमाघरों से उतर जाएगी। 600 करोड़ से ज्यादा के बजट में बनी ये फिल्म अब अपनी लागत निकालने को तरस रही है।
विक्की-सारा की फिल्म आदिपुरुष पर भारी
सोचने वाली बात ये है कि विक्की कौशल और सारा अली खान की फिल्म जरा हटके जरा बचके आदिपुरुष की तुलना में अच्छी कमाई कर रही है। फिल्म ने अब तक 76.14 करोड़ रुपए का हिंदी नेट कलेक्शन कर लिया है। वर्ल्डवाइड फिल्म ने 100 करोड़ से ज्यादा की कमाई की है।
ट्रेड एनालिस्ट तरण आदर्श के मुताबिक, फिल्म ने शनिवार को 2.25 करोड़ का बिजनेस किया। इस तरह फिल्म ने सुपरहिट का तमगा हासिल कर लिया है। गौर करने वाली बात ये है कि इस फिल्म का बजट आदिपुरुष के बजट के आस-पास भी नहीं है।
हनुमान जी के लिए सीट रिजर्व कराना एक पैंतरा था- अरुण
रामानंद सागर की रामायण में राम का किरदार करने एक्टर अरुण गोविल ने कहा है कि आदिपुरुष के मेकर्स को पता चल गया था कि फिल्म फ्लॉप होने वाली है। इसी को देखते हुए उन्होंने हनुमान जी के लिए एक सीट रिजर्व रखने और नेताओं से मिलने का पैंतरा अपनाया गया था।
अरुण गोविल ने कहा कि भारत के लोग अपने देवी-देवताओं को लेकर काफी ज्यादा सेंसिटिव हैं, इसलिए किसी को भी इस विषय को हल्के में नहीं लेना चाहिए।
तमाम विवादों के बाद भी 2023 की दूसरी सबसे बड़ी फिल्म बनी आदिपुरुष
आदिपुरुष का जो बजट है उसके हिसाब से इसका कलेक्शन कहीं से भी बेहतर नहीं कहा जा सकता। तकरीबन 600-650 करोड़ रुपए में बनी इस फिल्म ने बॉक्स ऑफिस पर शुरुआत तो बंपर की थी, लेकिन नेगेटिव रिस्पॉन्स की वजह से फिल्म का कलेक्शन धड़ाम से नीचे जा गिरा।
हालांकि इसके बाद भी आदिपुरुष 2023 की दूसरी सबसे बड़ी हिंदी फिल्म बन गई है। इस साल सिर्फ कुछ ही हिंदी फिल्में हैं, जिसने 100 करोड़ से अधिक का कलेक्शन किया है। शाहरुख खान की पठान ने तो इतिहास रचते हुए 500 करोड़ रुपए से ज्यादा का कलेक्शन किया था।
आदिपुरुष 260.55 करोड़ के कलेक्शन के साथ इस लिस्ट में दूसरे नंबर पर है। 241.95 करोड़ के साथ द केरला स्टोरी तीसरे नंबर पर है। वहीं 147.28 करोड़ रुपए के लाइफटाइम कलेक्शन के साथ रणबीर कपूर की तू झूठी मैं मक्कार चौथे नंबर पर है। पांचवें पोजिशन पर सलमान खान की फिल्म किसी का भाई किसी की जान (109.29 करोड़) है।
वैसे आदिपुरुष एक पैन इंडिया फिल्म है, लेकिन इसकी मूल भाषा हिंदी है। इसलिए इसकी गिनती हिंदी फिल्मों में की जा रही है।
अपना बजट निकालने को तरस रही है फिल्म 
आदिपुरुष भारत की अब तक की सबसे महंगी फिल्म बताई जा रही है। फिल्म को पिछले दो सालों से बनाया जा रहा था। VFX में बदलाव की वजह से फिल्म की रिलीज में देरी भी हुई।
फिल्म का बजट शुरुआती दौर में 500 करोड़ रुपए बताया जा रहा था, लेकिन फिल्म के VFX में बदलाव करने के लिए इसके बजट को थोड़ा और बढ़ाया गया। VFX में बदलावों के बाद इसका टोटल बजट 600 करोड़ रुपए तक पहुंच गया।
फिल्म को लेकर जो मुनाफे की उम्मीद मेकर्स कर रहे थे, वो तो खैर अब संभव नहीं दिख रहा है। अब फिल्म अपनी लागत निकाल ले, ये बड़ी बात होगी। हालांकि रिलीज से पहले ही फिल्म के सेटेलाइट राइट्स और OTT राइट्स करोड़ो में बिके हैं। मीडिया रिपोर्ट्स की माने तो फिल्म के OTT राइट्स 280 करोड़ में अमेजन प्राइम ने खरीदे हैं।